„**ÁRKÁD Pécs Boldog nyuszi nyereményjáték!”**

(Játék ideje 2023. március 27. nap 8 órától 2022. április 08. nap 00:00 óráig)

**Adatkezelési tájékoztató**

Jelen Adatkezelési tájékoztató a **ECE Projektmanagement Budapest Kft. (**Cg.: 01-09-468972; székhely: 1106 Budapest, Örs vezér tere 25/A.), mint szervező által megrendezésre kerülő **„ÁRKÁD Pécs Boldog nyuszi nyereményjáték!”** elnevezésű promóciós játékhoz (a továbbiakban „**Játék**”) kapcsolódó adatkezelési célokról, az adatkezelés jogalapjáról, időtartamáról, címzettekről, az adatkezeléssel kapcsolatban a Játékban részt vevők jogairól, jogorvoslati lehetőségekről tartalmaz tájékoztatást.

Jelen Adatkezelési tájékoztató a **„ÁRKÁD Pécs Boldog nyuszi nyereményjáték!”** Promóciósjáték Részvételi- és Játékszabályzatának elválaszthatatlan részét, azaz mellékletét képezi. A jelen Adatkezelési tájékoztatóban külön nem definiált fogalmak a hivatkozott játékszabályzatban már definiált jelentéssel bírnak.

**A Játékos a Játékban történő részvételével elismeri, hogy a Promóciósjáték Részvételi- és Játékszabályzatát, illetve jelen Adatkezelési tájékoztató rendelkezéseit megismerte és azokat elfogadta, így a Játékban történő részvétellel egyben tájékozott, önkéntes és kifejezett hozzájárulását adja a jelen Adatkezelési tájékoztatóban meghatározott célok szerinti személyes adatainak kezeléséhez.**

Adatkezelő felhívja a Játékos figyelmét, hogy a Játékos az adatkezeléshez adott hozzájárulását bármikor – a vonatkozó jogszabályban foglaltak szerint – ingyenesen, korlátozásmentesen, indoklás nélkül visszavonhatja, azonban ez nem érinti a visszavonás időpontjáig vele kapcsolatban kezelt személyes adatok adatkezelésének jogszerűségét.

**1. Adatkezelők és adatfeldolgozók**

Adatkezelő:

Cégnév: **ECE Projektmanagement Budapest Kft.**

Székhely: 1106 Budapest, Örs vezér tere 25/A

A Játék lebonyolításához az Adatkezelő az alábbi adatfeldolgozókat veszi igénybe:

Adatfeldolgozó:

Cégnév: DeepInsight Kft.

Székhely: 1026 Budapest, Pasaréti út 147

**2. A kezelt személyes adatok köre, az adatkezelés jogalapja, célja**

|  |  |  |
| --- | --- | --- |
| **Kezelt adatok köre és az adatkezelés** | **Az adatkezelés célja** | **Az adatkezelés jogalapja** |
| A Játékban részt vevő Játékos teljes neve email címe, IP cím | A Játék lebonyolítása, beleértve a számítógépes programmal történő sorsolást, opcionálisan – a hírlevélre történő feliratkozás checkbox (jelölőnégyzet) bejelölésével – az ÁRKÁD Pécs marketingcélú hírlevelére történő feliratkozás. | Az érintett Játékos hozzájárulása a blokknak a Promóciósjáték Részvételi- és Játékszabályzatában meghatározott adatok feltöltésével, a Részvételi-és Játékszabályzat, opcionálisan a hírlevélre történő feliratkozás checkbox (jelölőnégyzet) bejelölésével, valamint az Adatkezelési tájékoztató elfogadásával [GDPR (32) preambulumbekezdése és a  GDPR 6.cikk (1) a) pontja alapján]. |
| A Nyertes nevének (vezetéknév + keresztnév) nyilvánosságra hozatala, a nyertesek névsorának közzététele, a Nyertesekről készült felvétel | Átláthatóság biztosítása. | A Nyertesek nevének nyilvánosságra hozatala jogos érdeken alapul a Játék tisztaságának és feddhetetlenségének biztosítása érdekében. [GDPR 6. cikk (1) bek f) pontja alapján], amennyiben nyilvános díjátadóra kerül sor, a Nyertesek hozzájárulnak ahhoz, hogy felvétel készüljön róluk |
| A Nyertes adatainak kezelése (név [vezetéknév + keresztnév], postacím, email cím, telefonszám) | Nyerteshez kapcsolódó adminisztráció és a nyeremény átadása | A Promóciósjáték Részvételi-és Játékszabályzatában foglalt kötelezettség teljesítése szerint |
| A Nyertes adatainak kezelése (név [vezetéknév + keresztnév], postacím, email cím, telefonszám) | A nyereményhez kapcsolódó adófizetési kötelezettség teljesítése | Jogi kötelezettség teljesítése, az adózás rendjéről szóló 2017. évi CL. törvény, a számvitelről szóló 2000. évi C. törvény, a személyi jövedelemadóról szóló 1995. évi CXVII. törvény alapján. |

**3. Az adatok megőrzési ideje**

|  |  |
| --- | --- |
| A Játék során kapott adatokat kizárólag a jogszabályban meghatározott ideig kezelik az Adatkezelők, az alábbi táblázat mutatja az adatkezelés időtartamát:  **Kezelt adat** | **Időtartam** |
| A Játékban résztvevő Játékos email címe | Az adatkezelés időtartama: Az adatkezelés időtartalma a regisztrált Felhasználó |
| A Nyertes neve (vezetéknév + keresztnév) | kérelmére történő törlésig, ilyen igény hiányában a nyereményjáték befejezéséig  (sorsolásig és a nyeremény átadásáig) tart, az opcionális marketing célú hírlevélre történő feliratkozás esetén a hírlevélről történő leiratkozásig, ezt követően az adatok megsemmisítésre kerülnek. |

**4. Adattovábbítás, a továbbítás címzettje**

A személyes adatok a Játékos előzetes tájékoztatása és engedélye nélkül harmadik személy részére nem kerülnek átadásra, ide nem értve a jogszabályokban meghatározott eseteket. Az Adatkezelők jogszabályi kötelezettség (adómegállapítás és adófizetés) érdekében a Nyertesek adatait az illetékes adóhatóság részére továbbíthatják.

Jogi vita vagy csalás magatartás esetén az érintett Játékos adatai az Adatkezelővel együttműködő jogi képviselőkhöz, illetve tanácsadókhoz kerülnek továbbításra.

Adatkezelő a Játékot a www.boldognyuszi.hu weboldalon keresztül bonyolítja le.

**5. Mi az a cookie, és miért használjuk?**

A cookie (süti) egy adatcsomag, amelyet a honlapunk meglátogatásával a webszerver elküld a Felhasználó számítógépére, és ott – a cookie fajtájától függően – meghatározott időtartamban tárolódik.

A cookie-k a Felhasználó számítógépén semmilyen biztonsági kockázatot nem jelentenek, működési zavart nem okoznak.

A Weboldal zavartalan használata érdekében egyes cookie-k (ezek az ún. munkamenet cookie-k) a Weboldal meglátogatásával automatikusan települnek a Felhasználó számítógépén. Az ilyen cookie-k célja a Weboldal biztonságának garantálása, az online űrlapjainkon rögzített adatok megőrzése, a multimédiás tartalmak megjelenítése, valamint a Weboldal terhelésének kiegyenlítése. Ezen cookie-k használatával gyűjtött személyes adatokat (különösen a Felhasználó számítógépének IP címét) a Szolgáltató a Weboldal biztonságos és zökkenőmentes működéséhez fűződő jogos érdeke alapján kezeli, legfeljebb addig az időtartamig, amíg a Felhasználó a Weboldalon tartózkodik. A böngésző bezárásával ezek automatikusan törlődnek a Felhasználó gépéről.

A Felhasználónak a Weboldalon megadott hozzájárulása alapján - az alábbi célból - a következő típusú cookie-k települhetnek a számítógépén:

* Statisztikai célú, webanalitikai méréseket szolgáló cookie-k (pl. Google Analytics). Ezek a Szolgáltató számára azért fontosak, mert így tájékozódik a látogatóinak egyes jellemzőiről (IP címéről, városáról, a Felhasználó által használt eszköz, böngésző, operációs-rendszer típusáról, illetőleg arról, hogy a Weboldalon belül mely aloldalakat látogatott meg, azokon mennyi időt töltött). A névtelen adatokból a Szolgáltató a Weboldal látogatottságával kapcsolatos általános statisztikákat, riportokat készít azok továbbfejlesztéséhez, marketing stratégiánk tökéletesítéséhez használja őket.
* Remarketing célú cookie-k (pl. Google Adwords), melyekkel a Szolgáltató elemezni tudja, hogyan használja a Felhasználó a Weboldalt, és ennek megfelelően a Felhasználónak személyre szóló tartalmat, hirdetést jeleníthet meg, akár a Weboldalon kívüli online felületeken is (pl. más weblapokon vagy közösségi médiában).

Ezen túlmenően megkülönböztetünk egy munkamenetre érvényes cookie-kat és állandó cookie-kat. Az egy munkamenetre érvényes cookie csak addig él, amíg a Felhasználó be nem zárja a böngészőt. Az állandó cookie-k tovább élnek, azok nem törlődnek automatikusan a böngésző bezárásakor. Az állandó cookie-k segítik az oldal gyorsabb működését, megjegyeznek olyan dolgokat, amiket a Felhasználó állított be magának a Weboldalon.

A Felhasználó a hozzájárulását a Weboldal ismételt meglátogatásával – az oldal betöltésekor felugró ablakra kattintással – bármikor, ingyenesen és korlátozások nélkül visszavonhatja.

A cookie-kat a böngészője beállításaiban is kezelheti. A beállítások mikéntje a böngésző típusától függ.

 A legnépszerűbb böngészőkben a cookie beállításokról az alábbi linkeken tájékozódhat:

* Google Chrome: <https://support.google.com/chrome/answer/95647?hl=hu-hu&p=cpn_cookies>
* Firefox:  <https://support.mozilla.org/hu/kb/sutik-informacio-amelyet-weboldalak-tarolnak-szami>
* Internet Explorer: <https://support.microsoft.com/hu-hu/help/17442/windows-internet-explorer-delete-manage-cookies>
* Safari: <https://support.apple.com/hu-hu/HT201265>

[A Szolgáltató az alábbi sütiket használja a Weboldalon:](https://vaccintime.hu/adatvedelmi-szabalyzat)

|  |  |  |
| --- | --- | --- |
| **Süti neve** | **Süti típusa** | **Süti funkciója** |
|  |  |  |
| \_ga | marketing | egy egyedi azonosítót tartalmaz, ami webhelyhasználati statisztikák generálására szolgál |
| \_gat | marketing | Google Analytics lekérések szabályozására szolgál |
| \_gid | marketing | egy egyedi azonosítót tartalmaz, ami webhelyhasználati statisztikák generálására szolgál |
| PHPSSSID | alap | véletlenszerűen generált egyedi karakterlánc, amely a felhasználó azonosítására és honlapon történő követésére szolgál |
| bundles-cookie-consent | alap | A felhasználó cookie hozzájárulását tárolja |
|  |  |  |

**6. Játékosok adatkezeléssel kapcsolatos jogai, jogorvoslat**

**Játékosok adatkezeléssel kapcsolatos jogai**

A Játékost a Játékkal kapcsolatban adatkezelő/adatfeldolgozó által kezelt személyes adataival kapcsolatban a GDPR 15-21. cikk alapján megilleti a Játékosról kezelt személyes adatokkal kapcsolatos hozzáférés joga, azaz jogosult arra, hogy az adatkezelőtől visszajelzést kapjon arra

vonatkozóan, hogy személyes adatainak kezelése folyamatban van-e. Amennyiben a Játékos személyes adatainak kezelése folyamatban van, akkor jogosult arra, hogy tájékoztatást kapjon a vele kapcsolatos adatkezelésről, ideértve a vele kapcsolatban kezelt személyes adatok kategóriáit is.

A Játékos jogosult arra, hogy kérésére az adatkezelő indokolatlan késedelem nélkül helyesbítse, illetve az adatfeldolgozó által helyesbíttesse a rá vonatkozó pontatlan személyes adatokat. Figyelembe véve az adatkezelés célját, a Játékos jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

A Játékos jogosult arra, hogy kérésére az adatkezelő/adatfeldolgozó indokolatlan késedelem nélkül törölje a rá vonatkozó személyes adatokat. Ebben az esetben az adatkezelő/adatfeldolgozó köteles arra, hogy az érintettre vonatkozó személyes adatokat indokolatlan késedelem nélkül törölje, feltéve, hogy a személyes adatokra már nincs szükség abból a célból, amelyből azokat gyűjtötték vagy más módon kezelték. A Játékosra vonatkozó személyes adat törlését végre kell hajtani akkor is, ha a Játékos tiltakozik az adatkezelés ellen, és nincs az adatkezelő/adatfeldolgozó vagy harmadik személy részéről fennálló, elsőbbséget élvező jogszerű ok az adatkezelésre. A személyes adatokat az adatkezelő/adatfeldolgozó köteles törölni akkor is, ha a személyes adatokat jogellenesen kezelték, vagy a személyes adatokat az adatkezelőre/adatfeldolgozóra alkalmazandó uniós vagy magyar jogban előírt jogi kötelezettség teljesítéséhez törölni kell.

A Játékos jogosult arra, hogy kérésére az adatkezelő/adatfeldolgozó korlátozza az adatkezelést, ha vitatja a személyes adatok pontosságát, mely esetben a korlátozás arra az időtartamra vonatkozik, amely lehetővé teszi, hogy az adatkezelő/adatfeldolgozó ellenőrizze a személyes adatok pontosságát. Korlátozni kell az adatkezelést abban az esetben is, amennyiben az adatkezelés jogellenes, és a Játékos ellenzi az adatok törlését, és ehelyett kéri azok felhasználásának korlátozását, továbbá abban az esetben is, amennyiben az adatkezelőnek/adatfeldolgozónak már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez. Szintén korlátozni kell az adatkezelést, ha a Játékos tiltakozott az adatkezelés ellen; ez utóbbi esetben a korlátozás arra az időtartamra vonatkozik, amíg megállapításra nem kerül, hogy az adatkezelő/adatfeldolgozó jogos indokai elsőbbséget élveznek-e a Játékos jogos indokaival szemben.

A Játékos jogosult arra, hogy a rá vonatkozó, általa az adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja.

A Játékos jogosult arra, hogy a saját helyzetével kapcsolatos okokból bármikor tiltakozzon személyes adatainak harmadik fél jogos érdekeinek érvényesítése céljából történő kezelése ellen.

A Játékos, mint érintett nem várt halála esetére a Játékost az életében megillető jogait a halálát követő öt éven belül a Játékos által arra ügyintézési rendelkezéssel, illetve közokiratban vagy teljes bizonyító erejű magánokiratban foglalt, az Adatkezelőnél tett nyilatkozattal meghatalmazott személy jogosult érvényesíteni.

Amennyiben a Játékos élete során nem tesz a fentieknek megfelelő jognyilatkozatot, úgy a Polgári Törvénykönyv szerinti közeli hozzátartozója annak hiányában is jogosult a helyesbítéshez való jogát, illetve az adatkezeléssel kapcsolatos tiltakozás jogát érvényesíteni, valamint – ha az adatkezelés már a Játékos életében is jogellenes volt vagy az adatkezelés célja a Játékos halálával megszűnt – úgy jogosult közeli hozzátartozója az adatok törléséhez vagy az adatkezelés korlátozásához való jogát érvényesíteni a Játékos halálát követő öt éven belül. A Játékos jogainak e bekezdés szerinti érvényesítésére az a közeli hozzátartozó jogosult, aki ezen jogosultságát elsőként gyakorolja.

A Játékos jogait halála esetén a Játékos helyett érvényesítő személy, a Játékos halálának tényét és idejét halotti anyakönyvi kivonattal vagy bírósági határozattal, valamint saját személyazonosságát – és az előző bekezdés szerinti esetben közeli hozzátartozói minőségét – közokirattal igazolja.

**7. Jogorvoslat**

A Játékos az adatkezeléssel kapcsolatos jelen Adatkezelési tájékoztató pontjában foglalt jogait írásbeli kérelem útján gyakorolhatja az ECE Projektmanagement Budapest Kft. részére, postai úton a székhely címére küldött levélben.

Amennyiben az adatkezelő az írásbeli tájékoztatási kérelem benyújtásától számított 1 hónapon belül írásban nem adja meg a tájékoztatást a Játékos részére, valamint, ha személyes adatok törlésére, korlátozására, helyesbítésére 1 hónapon belül nem kerül sor, továbbá amennyiben az Adatkezelő a Játékos helyesbítés, korlátozás vagy törlés iránti igényét nem teljesíti és 1 hónapon belül írásban nem közli az elutasítás indokait, a Játékos jogosult jogorvoslattal élni.

Továbbá amennyiben a Játékos az adatkezelő/adatfeldolgozó kérelem tárgyában meghozott döntésével nem ért egyet, az ellen – annak közlésétől számított 30 napon belül – az Info tv. 23. §-a alapján bírósághoz fordulhat.

Jogorvoslati lehetőséggel, panasszal a Nemzeti Adatvédelmi és Információszabadság Hatóságnál (a továbbiakban: NAIH) lehet élni.

Nemzeti Adatvédelmi és Információszabadság Hatóság

Székhelye: 1125 Budapest, Szilágyi Erzsébet fasor 22/C.

Weboldal címe: http://www.naih.hu,

E-mail címe: ugyfelszolgalat@naih.hu

A NAIH panasszal kapcsolatos határozatával szemben a Játékost megilleti a bírósághoz fordulás joga.

A Játékos a Adatkezelővel szemben közvetlenül bírósághoz fordulhat, ha megítélése szerint az Adatkezelő a részére átadott személyes adatokat a személyes adatok kezelésére vonatkozó jogszabályban vagy az Európai Unió kötelező jogi aktusában meghatározott előírások megsértésével kezeli. Az ügyben a Játékos, mint érintett választása szerint a lakóhely vagy tartózkodási helye szerint illetékes törvényszék jár el.

**8. Felelősség**

A Játékban minden adatért csak és kizárólag a Játékos felel. Amennyiben az adat harmadik személy bármilyen személyes adatát, vagy egyéb személyes információját tartalmazná, úgy az ebből eredő felelősséget Szervező/Lebonyolító kizárja, és Szervező/Lebonyolítóval szemben a Játékos, illetve harmadik személy igénnyel nem léphet fel. Ha a Szervezővel/Lebonyolítóval szemben, a harmadik személy bármilyen igénnyel lépne fel, úgy a hozzászólást közzétevő Játékos a Szervezőt/Lebonyolítót teljes körűen mentesíteni köteles a harmadik személy igénye alól.

Szervező és Lebonyolító semmilyen felelősséget nem vállal a feltöltött tartalmakat illetően.

A Játékhoz kapcsolódó jelen Adatkezelési tájékoztató a www.boldognyuszi.hu weboldalon megtalálható a Játék időtartama alatt.

További adatvédelmi tájékoztatás elérhető a Bevásárlóközpont honlapján: https://www.arkadpecs.hu/adatvedelem/

Kelt: Budapest, 2023.03.06

DeepInsight Kft.